ai4bharat/Pralekha huggingface dataset:
माहिती आणि प्रसारण मंत्रालय
द डॉग्स डीड नॉट स्लीप लास्ट नाईट " हा चित्रपट कथा सांगतो.. परस्परांमध्ये गुंफलेल्या चार विविध जीवनांची - दिग्दर्शक रामीन रसौली
पणजी, 23 जानेवारी 2021
"द डॉग्स डीड नॉट स्लीप लास्ट नाईट " हा चित्रपट कथा सांगतो विविध भावनांनी प्रेरित चार विविध जीवनांची . प्रत्येक माणूस संघर्ष करत असतो ,प्रत्येकाचा संघर्ष वेगळा आणि गुंतागुंतीचा असतो. चांगल्या आणि वाईट अशा दोन्ही प्रकारच्या अनेक कहाण्या आपल्या आजूबाजूला असतात. मला चार कथा सापडल्या , त्या मी या चित्रपटात एकत्र केल्या, असे दिग्दर्शक रामन रसौली यांनी ५१ व्या भारतीय आंतराष्ट्रीय चित्रपट महोत्सव इफफीत सांगितले. हा चित्रपट अफगाणिस्तानमधल्या सत्यकथांवर आधारित आहे असे ते म्हणाले.
गोव्यात पणजी इथे आयोजित ५१ व्या भारतीय आंतराष्ट्रीय चित्रपट महोत्सवात २३ जानेवारी २०२१ रोजी घेतलेल्या पत्रकार परिषदेत ते बोलत होते. भारतीय आंतराष्ट्रीय चित्रपट महोत्सवात आंतराष्ट्रीय स्पर्धा विभागात या चित्रपटाचा काल जागतिक प्रीमियर झाला.
९१ मिनिटांच्या या कथेवर आधारित चित्रपटात अफगाणिस्तानमधला दुर्गम भाग दाखवण्यात आला आहे.
यात एक तरुण मेंढपाळ ,एक पक्षी पकडणारा मुलगा आणि शाळा जळून उद्ध्वस्त झाल्यामुळे दुःखी झालेला शिक्षक यांचं जीवन दाखवण्यात आले आहे.
तरुण मेंढपाळ एका अमेरिकी महिला सैनिकाला जीवदान देऊन आपल्या गावी घेऊन येतो आणि चित्रपट वेगळे वळण घेतो. या चित्रपटाचे चित्रीकरण इराण आणि अफगाणिस्तानमध्ये करण्यात आले असून दारी आणि इंग्रजी भाषेत चित्रपट तयार करण्यात आला आहे. या चित्रपटात इराणी आणि अफगाणी कलाकारांनी एकत्र काम केले आहे. हा चित्रपट इराण आणि अफगाणिस्तानची संयुक्त निर्मिती आहे, परंतु अनेक कलाकार अफगाणी आहेत, असे त्यांनी सांगितले. अफगाणीस्तानमधली परिस्थिती चित्रीकरणासाठी अनुकूल नव्हती त्यामुळे चित्रपटाच्या काही भागाचे चित्रीकरण इराणमध्ये झाले आहे.
भारतीय आणि जागतिक चित्रपटांच्या प्रेमाविषयी विचारले असता, रामीन यांनी आठवणींना उजाळा देत सांगितले की, प्रत्येक अफगाण व्यक्तीप्रमाणे ते ही भारतीय चित्रपट बघत आणि बॉलिवूडची गाणी ऐकत मोठे झाले आहेत. खरे तर इराणी संस्कृती आणि भारतीय संदर्भांची सरमिसळ तुम्ही माझ्या चित्रपटात पाहू शकता. एक उदाहरण देऊन पुढे ते म्हणाले की, या चित्रपटात जेव्हा पक्षी पकडणारा मुलगा एका टाकीत पक्षासह आश्रय घेतो, तेव्हा तो ऐकत असलेल्या गाण्यांमध्ये बॉलिवूडच्या गाण्यांचाही समावेश आहे.
त्यांनी सांगितले की, भारत आणि अफगाणिस्तान यांचे जवळचे संबंध आहेत. आणि अफगाणीस्तानवर भारतीय संस्कृतीचा वाढता प्रभाव आहे.
महामारीच्या दरम्यान इफफीचे आयोजन केल्याबद्दल अभिनंदन करत , इफफीत एक दिग्दर्शक स्वतःचा चित्रपट मोठ्या पडद्यावर पहिल्यांदाच बघतो आहे.
इथे आल्यामुळे आनंद झाला.जगातल्या एका मोठ्या चित्रपट महोत्सवात आपला चित्रपट दाखवला जाणे ही माझ्या चित्रपटासाठी एक उत्तम संधी आहे. भारत मला आवडतो , इथे मी पहिल्यांदाच आलो आहे. खरोखर इथल्या वास्तव्याचा मी आनंद घेतला असे रसौली म्हणाले.,
दिग्दर्शक रामीन रसौली यांनी आपल्या चित्रपट कारकिर्दीची सुरुवात इराणमधून केली आणि आता ते नेदरलँडमध्ये वास्तव्याला आहेत.चित्रपटसृष्टीत रस असल्यामुळे,वयाच्या चौदाव्या वर्षीच त्यांनी लेखन सुरू केले आणि वयाच्या सोळाव्या वर्षी त्यांनी ८ एमएम चा चित्रपट तयार केला.त्यांनी १० लघुपट आणि दोन चित्रपट तयार केले आहेत. लीना  या पहिल्या चित्रपटाच्या माध्यमातून त्यांनी २०१७ मध्ये महोत्सवांमध्ये प्रवेश केला.' द डॉग्स डीड नॉट स्लीप लास्ट नाईट ' हा त्यांचा दुसरा चित्रपट आहे.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
संरक्षण मंत्रालय
भारताचे लष्कर प्रमुख येत्या 9ते 14 डिसेंबर दरम्यान संयुक्त अरब अमिरात आणि सौदी अरेबियाच्या दौऱ्यावर
नवी दिल्ली, 8 डिसेंबर 2020
भारताचे लष्कर प्रमुख जनरल मनोज मुकुंद नरवणे दि. 9 ते 14 डिसेंबर या कालावधीत संयुक्त अरब अमिरात आणि सौदी अरेबियाच्या दौऱ्यावर जाणार आहेत. या भेटीसाठी जनरल नरवणे रवाना झाले आहेत. या दौऱ्यात जनरल नरवणे, दोन्ही देशांच्या वरिष्ठ लष्करी अधिकाऱ्यांच्या भेटी घेणार आहेत. भारताचे लष्कर प्रमुख पहिल्यांदाच संयुक्त अरब अमिरात आणि सौदी अरेबियाला भेट देत असल्यामुळे त्यांच्या या दौऱ्याला ऐतिहासिक महत्व आहे.
जनरल नरवणे दि. 9 आणि 10 डिसेबर, 2020 रोजी संयुक्त अरब अमिरातीला भेट देणार आहेत. भारत- यूएई यांच्यामध्ये संरक्षण संबंध अधिक वृद्धिगंत करण्यासाठी संबंधित लष्करी अधिका-यांबरोबर आयोजित बैठकीत ते चर्चा करणार आहेत.
या दौऱ्याच्या दुसऱ्या टप्प्यात जनरल नरवणे दि. 13 आणि 14 डिसेंबर, 2020 रोजी सौदी अरेबियाला जाणार आहेत. सौदी अरेबिया आणि भारत यांच्यामध्ये असलेले उत्कृष्ट संरक्षण संबंध अधिक दृढ करण्यासाठी अनेक वरिष्ठ संरक्षण अधिकारी, संस्थांचे प्रमुख यांच्याबरोबर बैठकांचे आयोजन करण्यात आले आहे. त्यामध्ये संरक्षण विषयक विविध मुद्यांवर आदान-प्रदान करण्यात येईल. भारतीय लष्कर प्रमुख या दौ-यात सौदी अरेबियाच्या रॉयल सौदी लँड फोर्सच्या मुख्यालयाला भेट देणार आहेत. जॉइंट फोर्स कमांड मुख्यालय आणि किंग अब्दुल अझिझ लष्करी अकादमीलाही भेट देणार आहेत. जनरल नरवणे राष्ट्रीय संरक्षण विद्यापीठाला भेट देऊन संस्थेचे विद्यार्थी आणि प्राध्यापक यांना मार्गदर्शन करणार आहेत.
Jaydevi P.S/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 272
संरक्षण मंत्रालय
डीआरडीओ भवन येथे संरक्षणमंत्री राजनाथ सिंह यांच्या हस्ते ए-सॅट क्षेपणास्त्र मॉडेलचे राष्ट्रार्पण
नवी दिल्ली, 9 नोव्हेंबर 2020
डीआरडीओ-म्हणजेच संरक्षण, संशोधन आणि विकास संघटनेच्या दिल्ली स्थित भवन परिसरात आज संरक्षण मंत्री राजनाथ सिंह यांच्या हस्ते आणि रस्ते वाहतूक मंत्री नितीन गडकरी व डीआरडीओचे संचालक जी सतीश रेड्डी यांच्या उपस्थितीत, ए-सॅट या उपग्रह-रोधी क्षेपणास्त्राच्या मॉडेलचे राष्ट्रार्पण करण्यात आले.
देशातले पहिले उपग्रह-रोधी क्षेपणास्त्र, ए-सॅट ची 27 मार्च2019 रोजी ओदिशातील डॉ एपीजे अब्दुल कलाम बेटावर यशवी झाली. ‘मिशन शक्ती’ या नावानेही चाचणी झाली. या अंतर्गत, भरतीय अवकाश कक्षेत अत्यंत जलद गतीने फिरणारा उपग्रह, अत्यंत अचूकतेने निकामी करण्यात आला.
अत्यंत गुंतागुंतीची असलेली ही मोहिम अत्यंत वेगाने मात्र तेवढ्याच अचूकतेने यशस्वी करण्यात आली. मिशन शक्तीच्या यशस्वीतेमुळे अवकाशात उपग्रह-रोधी क्षेपणास्त्र क्षमताअसलेल्या जगातील चार देशांमध्ये आता भारताचा समावेश झाला आहे. यावेळी बोलतांना, संरक्षण मंत्रीराजनाथ सिंह यांनी या उपक्रमाबद्दल वैज्ञानिकांच्या चमूचे कौतुक केले. ए-सॅटमॉडेलविषयी डीआरडीओ अध्यक्ष डॉ सतीश रेड्डी यांनी सांगितलेकी या मॉडेलमुळे डीआरडीओ च्या कर्मचारयांना भविष्यात अशा अनेक आव्हानांचा सामनाकरण्याची प्रेरणा मिळेल.
त्याआधी, डीआरडीओने विकसित केलेल्या अग्नीशोधक आणि अग्नीशमनव्यवस्थेची प्रात्याक्षिके राजनाथ सिंह आणि नितीन गडकरी यांच्यासमोरडीआरडीओ भवन येथे करण्यात आली. बसमधील प्रवासी भागासाठी जलतुषारआधारित FDSS आणि इंजिनातील आग विझवण्यासाठी वायू आधारित FDSS व्यवस्था विकसित करण्यात आली आहे .
डीआरडीओच्या दिल्ली येथील अग्नी स्फोटक आणि पर्यावरणसुरक्षा- CFEES या संस्थेने हे तंत्रज्ञान विकसित केलेअसून, त्याच्या मदतीने बसमधल्या प्रवाशांच्या भागात लागलेलीआग केवळ 30 सेंकदात कळू शकते आणि त्यानंतर 60 सेंकदात तिच्यावर नियंत्रण आणले जाऊशकते. FDSS मध्ये 80 लिटर क्षमतेचीपाण्याची टाकी आणि 6.8 किलो नायट्रोजन सिलेंडर्स विविध ठकाणी बसवण्यात आले आहेत. तर इंजिनसाठीच्या FDSS मध्ये एअरोसोल जनरेटर्स लावण्यात आलीअसून त्यांच्या मदतीने केवळ पाच सेकंदात अग्नी शमन करणे शक्य आहे.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 253
सामाजिक न्याय आणि सबलीकरण मंत्रालय
थावरचंद गहलोत यांनी व्हर्च्युअल पद्धतीने अलिम्कोच्या संशोधन आणि विकास इमारतीचे उद्घाटन केले
नवी दिल्ली, 9 सप्टेंबर 2020
केंद्रीय सामाजिक न्याय आणि सक्षमीकरण मंत्री थावरचंद गहलोत यांनी आज सामाजिक न्याय व सशक्तीकरण मंत्रालयाच्या डीईपीडब्ल्यूडी अंतर्गत कृत्रिम अवयव निर्मिती महामंडळ , कानपूरच्या संशोधन आणि विकास इमारतीचे व्हर्च्युअल पद्धतीने उद्घाटन केले. कानपूर  मधील लोकप्रतिनिधी, शकुंतला डी. गॅमलिन, सचिव, डीईपीडब्ल्यूडी आणि वरिष्ठ अधिकारी ऑनलाईन उपस्थित होते.
यावेळी बोलताना गहलोत म्हणाले की, संशोधन आणि विकास  इमारतीतील अत्याधुनिक सुविधांमुळे तसेच आयआयटी कानपूरसारख्या प्रतिष्ठित संस्थेचे सहकार्य लाभल्यामुळे विद्यमान उत्पादन आणि इन हाऊस नवीन सहाय्यक उपकरणाच्या विकासामध्ये अलिम्कोची क्षमता मोठ्या प्रमाणात सुधारेल. यामुळे आपल्या देशातील ‘दिव्यांगजन’ आणि “ज्येष्ठ नागरिक” यांना सेवा पुरवण्यात ते उपयुक्त ठरेल.
ही संशोधन आणि विकास इमारत एकूण 1856 चौरस मीटर क्षेत्रात उभारली असून चार मजल्यांचे बांधकाम आहे. तळमजल्यावर स्पेक्ट्रोमीटर, युनिव्हर्सल टेस्टिंग मशिन्स इत्यादी गुणवत्ता नियंत्रण आणि डिझाइन आणि विकासासाठी विविध प्रकारच्या चाचणी आणि हाय एंड प्रेसिजन मशीनसाठी सुविधा उपलब्ध आहे. तळमजल्याचे एकूण क्षेत्रफळ 481.75 चौ.मीटर आहे. पहिल्या मजल्यावर गुणवत्ता नियंत्रण कार्यालय आणि प्रयोगशाळा सुविधा आहे. दुसऱ्या मजल्यावर डिझाईन आणि विकास कार्यालय आणि प्रयोगशाळा आहे. तळमजल्याचे एकूण क्षेत्र 446.37 चौरस मीटर असून परिपूर्ण बीटीई असेंब्ली, चाचणी आणि स्टोरेजसाठी सुविधा उपलब्ध आहे. या मजल्याचे वैशिष्ट्य म्हणजे ईएसडी  फ्लोअरिंग आहे. पूर्ण इमारतीचे बांधकाम पीडब्ल्यूडीच्या विचाराधीन आहे आणि पर्यावरण सुरक्षेच्या दृष्टीने रेन वॉटर हार्वेस्टिंगची तरतूद आहे.
M.Chopade/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 70
उपराष्ट्रपती कार्यालय
युवा डॉक्टरांनी रुग्णांवर सहानुभूतीने उपचार करावेत- उपराष्ट्रपती
(नवी दिल्ली, 7 डिसेंबर 2018
युवा डॉक्टरांनी नैतिकतेचे पालन करण्याबरोबरच कोणत्याही आर्थिक परिस्थितीतल्या प्रत्येक रुग्णांवर करूणा आणि सहानुभूतीने उपचार करावेत असे आवाहन उपराष्ट्रपती एम. व्यंकय्या नायडू यांनी केले आहे. एम्सच्या 46 व्या वार्षिक पदवीदान समारंभात ते आज बोलत होते.
नवनवीन प्रगती लक्षात घेऊन त्यानुसार वैद्यकीय शिक्षण अभ्यासक्रमात सातत्याने सुधारणा आवश्यक असल्याचे मत त्यांनी व्यक्त केले. दर्जेदार आरोग्य सुविधा निर्माण करून त्या सर्वांपर्यंत पोहोचाव्यात आणि त्यांचा दर माफक असावा अशी अपेक्षा त्यांनी व्यक्त केली.
एकीकडे वैद्यकीय पर्यटन जोमाने वाढत आहे, यकृत प्रत्यारोपणापासून ते गुडघे प्रत्यारोपणापर्यंतच्या उपचारासाठी इतर देशातून लोक आपल्या देशात येतात मात्र अनेक भारतीयांच्या आवाक्यात हे उपचार नाहीत असे सांगून सर्व भारतीयांना परवडेल अशा दरात उपचार उपलब्ध करून देण्याची आपण खातरजमा केली पाहिजे असे उपराष्ट्रपती म्हणाले. यादृष्टीने महत्वाचे पाऊल म्हणजे साहित्य आणि उपकरणाऱ्या देशांतर्गत निर्मितीला प्रोत्साहन देणे, विशेषत: मेक इन इंडिया अंतर्गत प्रोत्साहन दिल्यास मौल्यवान परकीय चलनाची बचत होईलच त्याचबरोबर या उपकरणांचा निर्मिती खर्चही कमी होईल असे ते म्हणाले.
N.Sapre/N.Chitale/P.Kor
संरक्षण मंत्रालय
हवाई दल प्रमुखांनी बंगळुरू इथे भारतीय बनावटीच्या लढावू विमानातून केले उड्डाण
हवाई दल पर प्रमुख, एअरमार्शल वी.आर. चौधरी, दोन दिवसांच्या बंगळुरू दौऱ्यावर गेले आहेत. इथे त्यांनी भारतीय बनावटीच्या तीन लढावू विमानांतून स्वतः विमान चालवत उड्डाण केले. यात, हलक्या वजनाचे काँबॅट लढावू विमान  तेजस, लाईट काँबॅट हेलिकॉप्टर हेलिकॉप्टर , आणि हिंदुस्तान ट्रेनर-40 , ही देशी बनावटीची विमाने, आत्मनिर्भर भारत मोहिमेचा भाग म्हणून आता भारतीय हवाई दलात, समाविष्ट करण्यात आली आहेत.
यावेळी हवाई दल प्रमुखांना, एलसीच LCH आणि HTT-40 या विमानांच्या क्षमता तसेच, तेजसच्या अद्यायावततेविषयी माहिती देण्यात आली. यवेळी, त्यांनी, या क्षेत्रातील सद्यस्थिती आणि भविष्यातील योजना जाणून घेण्यासाठी, विमानांचे रचनाकार, चाचणी करणाऱ्या चमूसोबतही चर्चा केली.
आज, म्हणजे 6 ऑगस्ट 2022 रोजी हवाई दल प्रमुखांनी, एअर चीफ मार्शल एल.एम.खत्री स्मृति व्याख्यानमालेत आपले विचार मांडले. हवाई दलाचे अनेक कार्यरत आणि सेवानिवृत्त कर्मचारी-अधिकारी, एचएएल चे कर्मचारी आणि विमान उद्योगातील कर्मचारी यावेळी उपस्थित होते. सीएएस यांनी यावेळी “भारतीय हवाईदलाच्या क्षमता आणि दलाच्या विकासाच्या योजना’ यावर बोलतांना, हवाई दलाच्या भविष्यातील योजनांची माहिती दिली.
संरक्षण मंत्रालय
संरक्षण राज्य मंत्र्यांनी दक्षिण कमांडच्या पुणे येथील मुख्यालयाला दिली भेट
संरक्षण राज्य मंत्री अजय भट्ट यांनी 12 ऑगस्ट 23 रोजी दक्षिण कमांडच्या पुणे येथील मुख्यालयाला भेट दिली.
दक्षिण कमांडच्या मुख्यालयात लेफ्टनंट जनरल ए के सिंग, एव्हीएसएम, वायएसएम, एसएम, व्हीएसएम, आर्मी कमांडर, दक्षिण कमांड यांनी संरक्षण राज्य मंत्र्यांचे स्वागत केले. या वेळी संरक्षण राज्य मंत्री अजय भट्ट यांना आत्मनिर्भर भारत अभियानात योगदान देण्यासाठी तसेच विविध संस्थांमधील समन्वय आणि तिन्ही सेवादलांमधील एकात्मता वाढविण्यासाठी कमांडने त्याच्या कार्य क्षेत्रात केलेल्या विविध परिचालन, प्रशिक्षण आणि प्रशासन उपक्रमांबद्दल आणि उचललेल्या पावलांबद्दल माहिती देण्यात आली. यासोबतच, राष्ट्र उभारणीसाठी भारतीय लष्कर आणि दक्षिण कमांडचे विशेष योगदान देखील अधोरेखित करण्यात आले. यामध्ये नागरी - लष्करी फ्युजन , विद्यांजली योजनेअंतर्गत शाळा दत्तक घेणे आणि नागरीकांसाठी अमृत सरोवरांची निर्मिती यावर चर्चा करण्यात आली.
संरक्षण राज्य मंत्री अजय भट्ट यांनी दक्षिण कमांडमधील लष्करी अभियांत्रिकी सेवेने बांधलेल्या 2.5 कोटी रुपयांहून जास्त किमतीच्या विविध पायाभूत सुविधा प्रकल्पांचे दूरदृश्य प्रणालीमार्फत उद्घाटन केले. या प्रकल्पांमध्ये लष्करी रुग्णालय, जलतरण तलाव, एक सभागृह, दोन सौर ऊर्जा संयंत्रे आणि एक दारुगोळा साठवण सुविधा यांचा समावेश आहे. या सुविधा कमांडच्या सात वेगवेगळ्या ठिकाणी उभारण्यात आल्या आहेत.
संरक्षण राज्य मंत्र्यांनी कमांडच्या विविध तुकड्यांशी संवाद साधला आणि राष्ट्राचे सार्वभौमत्व सुनिश्चित करण्यासाठी त्यांच्या व्यावसायिक दृष्टिकोन तसेच उच्च दर्जाच्या कार्यान्वयन तत्परतेबद्दल सर्व श्रेणींचे कौतुक केले. आपल्या क्षेत्रात विविध मानवतावादी सहाय्य आणि आपत्ती निवारण  मोहिमांमध्ये उत्कृष्ट योगदान दिल्याबद्दल त्यांनी कमांडचे अभिनंदन केले. सरकारच्या आत्मनिर्भर भारत उपक्रमाला पुढे नेण्यासाठी नागरी संरक्षण उद्योग तसेच संशोधन आणि विकास संस्थांशी संलग्न राहाण्यासाठी सदर्न कमांड करत असलेल्या प्रयत्नांचेही त्यांनी कौतुक केले.
खाण मंत्रालय
फेब्रुवारी 2023 मध्ये एकूण खनिज उत्पादनात 4.6% वाढ
एप्रिल-फेब्रुवारी 2022-23 मध्ये 5.7% एकूण वाढ
नवी दिल्ली, 10 मे 2023
फेब्रुवारी, 2023 या महिन्यातील खाण आणि उत्खनन क्षेत्राच्या खनिज उत्पादनाचा निर्देशांक 129.0 नोंदवण्यात आला.  हे प्रमाण फेब्रुवारी, 2022 च्या स्तराच्या तुलनेत 4.6% जास्त आहे. भारतीय खाणी ब्युरोच्या  तात्पुरत्या आकडेवारीनुसार,एप्रिल-फेब्रुवारी 2022-23 या कालावधीसाठी मागील वर्षाच्या याच कालावधीच्या तुलनेत झालेली एकूण वाढ 5.7 टक्के आहे.
फेब्रुवारी 2023 मध्ये महत्त्वाच्या खनिजांचा उत्पादन स्तर पुढीलप्रमाणे होता : कोळसा 861 लाख टन, लिग्नाइट 41 लाख टन, नैसर्गिक वायू  2595 दशलक्ष घन. मी., पेट्रोलियम  22 लाख टन, बॉक्साइट 1995 हजार टन, क्रोमाईट 330 हजार टन, तांबे 9 हजार टन, सोने 9 किलो, लोह खनिज 245 लाख टन, शिसे 31 हजार टन, मँगनीज धातू 278 हजार टन, झिंक खनिज 144 हजार टन, चुनखडी 336 लाख टन, फॉस्फोराईट 183 हजार टन, मॅग्नेसाइट 10 हजार टन आणि हिरे 17 कॅरेट.
फेब्रुवारी 2023 मध्ये मागील वर्षाच्या तुलनेत सकारात्मक वाढ दर्शविणाऱ्या महत्त्वाच्या खनिजांमध्ये पुढील खनिजे समाविष्ट आहेत : फॉस्फोराइट , कोळसा , लोह धातू , शिसे खनिज , नैसर्गिक वायू , झिंक खनिज , चुनखडी  आणि तांबे धातू .
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
संरक्षण मंत्रालय
संरक्षण सचिवांच्या हस्ते डी जी एन सीसी मोबाईल प्रशिक्षण ॲप 2.0 चे उद्घाटन
नवी दिल्ली, 28 मे 2021
संरक्षण सचिव डॉ अजय कुमार, यांच्या हस्ते महासंचालक राष्ट्रीय छात्रसेना  मोबाईल प्रशिक्षण ॲपच्या दुसऱ्या आवृत्तीचे आज नवी दिल्लीत उद्घाटन झाले. या ॲपमुळे कोविड महामारीच्या परिस्थितीत राष्ट्रीय छात्र सेनेला देशभर ऑनलाईन प्रशिक्षण शिबिरे घेण्यास मदत होणार आहे. या ॲपवर एनसीसी शी संबंधित सर्व मूलभूत माहिती आणि प्रशिक्षणासाठी आवश्यक सर्व साहित्य  अशा सर्व गोष्टी एकाच प्लॅटफॉर्मवर उपलब्ध असतील. यातून एनसीसी कॅडेट्सना प्रशिक्षण साहित्य सहज उपलब्ध होऊ शकेल आणि महामारीच्या काळातही ते प्रशिक्षण घेऊ शकतील.
एनसीसी कॅडेट्सनी कोविड-19 प्रोटोकॉलचे पालन करत, आपले ऑनलाईन प्रशिक्षण सुरु ठेवले आहे, याबद्दल संरक्षण सचिवांनी त्यांचे कौतुक केले. एनसीसी प्रशिक्षण ॲप 2.0 कॅडेट्सना डिजिटल प्रशिक्षणासाठी उपयुक्त ठरणार आहे, ज्यामुळे कोविड-19 मुळे शारीरिक अंतर आणि इतर निर्बंध असतांनाही ऑनलाईन प्रशिक्षण घेऊ शकतील. हे ॲप वापरुन ते ऑनलाईन प्रशिक्षण घेऊ शकतात आणि त्याचे प्रमाणपत्रही त्यांना मिळेल जेणेकरुन त्यांचे शैक्षणिक वर्ष वाया जाणार नाही.
डिजिटल माध्यमातून विद्यार्थ्यांना प्रशिक्षित करण्यासाठी संरक्षण मंत्रालयाने हाती घेतलेल्या विविध उपक्रमांची माहिती यावेळी सचिवांनी दिली. विशेषतः सर्व एनसीसी संचालनालयात, विविध प्रकारच्या सिम्युलेटर्स  बसवण्यात आल्याचे त्यांनी सांगितले. लवकरच एनसीसी कॅडेट्स ना उपग्रह छायाचित्रे आणि जीआयएस-आधारित मॅपिंग च्या माध्यमातून प्रशिक्षण दिले जाईल अशी माहितीही त्यांनी दिली. एनसीसी कॅडेट्स ना त्यांच्या गणवेशासाठी थेट लाभ हस्तांतरणातून लवकरच निधी दिला जाईल, असेही डॉ अजय कुमार यांनी सांगितले.
एनसीसी चे महासंचालक लेफ्टनंट जनरल तरुण कुमार आईच म्हणाले, कोविडच्या पहिल्या लाटेच्या काळात एनसीसी विद्यार्थ्यांना, प्रशिक्षण देण्यासाठी डिजिटल माध्यमाचा वापर काळाची गरज होती. त्यादृष्टीने डी जी एनसीसी मोबाईल ॲप 1.0 चे उद्घाटन, 27 ऑगस्ट 2020 रोजी संरक्षण मंत्री राजनाथ सिंग यांच्या हस्ते झाले होते.
आता हे दुसरे ॲप हिंदी आणि इंग्रजी या दोन भाषांमध्ये उपलब्ध असेल, अशी माहिती आईच यांनी दिली. ॲपवर दिशादर्शनासाठी काही नवी पाने जोडण्यात आली आहेत. तसेच अभ्यासक्रमाचा सारांश आणि वारंवार विचारल्या जाणाऱ्या प्रश्नांची उत्तरे देखील समाविष्ट करण्यात आली आहेत, अशी माहिती त्यांनी दिली.
त्याशिवाय, हे ऑनलाईन वर्ग अधिक उत्तम आणि रोचक करण्यासाठी प्रत्यक्ष प्रशिक्षण विषयक 130 व्हिडीओ देखील त्यात समाविष्ट करण्यात आले आहेत. यात प्रश्न विचारण्याचा पर्याय देत, ॲप संवादी राहील अशी सोय करण्यात आली आहे.हे ॲप वापरतांना, विद्यार्थी या प्रशिक्षणाविषयचे प्रश्न त्यावर विचारू शकतात.तज्ञ प्रशिक्षकांचे पैनेल त्या प्रश्नांची उत्तरे देईल.
सर्व 17 एनसीसी महासंचालनालयाचे अधिकारी आणि छात्र या आभासी उद्घाटन सोहळ्याला उपस्थित होते.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
पंतप्रधान कार्यालय
कल्याण सिंह जी यांना लवकर बरे वाटावे म्हणून प्रार्थना करणाऱ्या असंख्य लोकांमध्ये पंतप्रधानांचा सहभाग
पंतप्रधान नरेंद्र मोदी यांनी कल्याण सिंह जी यांच्या नातवाशी संपर्क साधला आणि आजारी नेत्याच्या तब्येतीत त्वरित आराम पडावा यासाठी प्रार्थना केली. पंतप्रधानांनी कल्याणसिंग जी यांच्याशी केलेल्या संवादांचे स्मरण केले आणि त्यांच्याशी बोलणे हा नेहमीच शिकण्याचा अनुभव असतो असे सांगितले.
ट्वीट संदेशांमध्ये पंतप्रधान म्हणाले:
“भारतभरातील असंख्य लोक कल्याण सिंह जी यांच्या तब्येतीत त्वरित आराम पडावा यासाठी प्रार्थना करत आहेत. काल जे पी नड्डा जी, मुख्यमंत्री योगी आदित्यनाथ जी आणि इतर लोक त्यांना भेटण्यासाठी रुग्णालयात गेले. मी नुकताच त्यांच्या नातवाशी बोललो आणि त्यांच्या तब्येतीची विचारपूस केली.
जे पी नड्डा जी यांच्याशी झालेल्या संभाषणादरम्यान कल्याण सिंह जी यांनी माझी आठवण काढली हे जाणून मी भारावून गेलो. कल्याणसिंह जी यांच्याशी केलेल्या माझ्या संवादांच्याही बर्याच आठवणी आहेत. त्यातील बर्याच आठवणी पुन्हा जिवंत झाल्या आहेत. त्यांच्याशी बोलणे हा नेहमीच शिकण्याचा अनुभव असतो. ”
आयुष मंत्रालय
आयुष मंत्रालयामार्फत कामाच्या ठिकाणी आजपासून "योग ब्रेक"ला सुरूवात
नवी दिल्ली, 25 सप्टेंबर 2020
आयुष मंत्रालयामार्फत राबवण्यात आलेला “योग ब्रेक” आजपासून पुन्हा सुरू करण्यात आला आहे. कोविड - 19 प्रोटोकॉल सुरू झाल्यानंतर काही काळासाठी हा उपक्रम बंद करण्यात आला होता. पाच मिनिटांचा हा प्रोटोकॉल कामाच्या ठिकाणी असलेल्या लोकांना योगाचा परिचय करून देणे आणि त्यांना कामाच्या वेळापत्रकातून विश्रांती घेण्यात मदत करण्यासाठी, उत्साही करण्यासाठी आणि कामावर पुन्हा लक्ष केंद्रित करण्याच्या उद्देशाने योगासाठी 5 मिनीटे हा उपक्रम सुरू करण्यात आला.
योग एक प्राचीन भारतीय कला आहे. व्यक्तीच्या जीवनात शारीरिक, मानसिक, भावनिक आणि आध्यात्मिक संतुलन घडवून आणण्यास योगाची मदत होते. कामाच्या सवयी बदलल्यामुळे, विशेषत: संगणकावर आणि बर्याच तास सतत बसून काम केल्यामुळे कामाचा ताण जाणवतो. अशा तणावामुळे कामावरील लक्ष विचलित होते. ज्यामुळे त्यांची कार्यक्षमता आणि परिणामकारकता यात आणखी अडथळा येऊ शकतो.
एमडीएनआयवायच्या संयुक्त विद्यमाने आयुष मंत्रालयाने 2019 मध्ये कामाच्या ठिकाणी कर्मचाऱ्यांवरचा ताण कमी करण्यासाठी, त्यांना ताजेतवाने वाटण्यासाठी आणि कामावर लक्ष केंद्रित करण्यासाठी 5 मिनिटांचा "योग ब्रेक" प्रोटोकॉल सुरू केला.
प्रख्यात योग तज्ञांच्या गटाने तयार केलेल्या या प्रोटोकॉल मध्ये ताडासन, कटी चक्रासन, इत्यादी आणि नाडीशोधन, भ्रामरी प्राणायाम आणि ध्यान यासारख्या काही योगपद्धतींचा समावेश आहे. प्रोटोकॉल सुरुवातीला जानेवारी 2020 मध्ये प्रयोगीक तत्वावर सुरू करण्यात आला होता आणि सहभागींच्या अभिप्रायाच्या आधारावर प्रभावी असल्याचे आढळून आले होते.
आयुष मंत्रालयाने आज पुन्हा प्रात्यक्षिक सुरू केले आणि आयुष भवनात आणि नवी दिल्लीतील एमडीएनआयवाय कॅम्पस येथे योग ब्रेक  प्रोटोकॉलचा सराव केला. सध्याच्या आरोग्य विषयक परिस्थितीचा विचार करता, फुफ्फुसांची क्षमता वाढविण्याच्या दृष्टीने, श्वासोच्छवासाच्या व्यायामावर अधिक भर दिला गेला. आयुष भवनच्या लॉनमध्ये ही प्रात्यक्षिके आणि प्रशिक्षण दररोज दहा मिनिटे सुरू राहणार आहे आणि आजूबाजूच्या परिसरातील विविध कार्यालयांमधील सहभागींनी यामध्ये सामील होण्यासाठी नावनोंदणी केली आहे. सामाजिक अंतराच्या निकषांचे आणि सरकारच्या इतर मार्गदर्शक सूचनांचे काटेकोरपणे पालन केले जात आहे. आयुष मंत्रालय येत्या आठवड्यात ही सुविधा जीपीओ कॉम्प्लेक्स, आयएनए, नवी दिल्ली येथे असलेल्या विविध कार्यालयांच्या कर्मचार्यांना व अधिकाऱ्यांना मोफत देईल.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 ताजी माहिती
भारताने देशव्यापी लसीकरण अभियाना अंतर्गत 50 कोटी मांत्राचा टप्पा पार केला
देशात आतापर्यंत एकूण 3,10,55,861 रुग्ण बरे झाले आहेत.
रुग्ण बरे होण्याचा दर सध्या 97.37%
गेल्या 24 तासात 40,017 रुग्ण बरे झाले
भारतात गेल्या 24 तासात 38,628 नव्या रुग्णांची नोंद
भारतात सध्या एकूण सक्रीय रुग्णसंख्या 4,12,153
एकूण रुग्णसंखेच्या तुलनतेत सक्रीय रुग्ण 1.29% आहेत.
साप्ताहिक पॉझिटीव्हीटी दर 5% खाली कायम असून, सध्या तो 2.39%
दैनंदिन पॉझिटीव्हीटी दर 2.21%; गेल्या 12 दिवसांपासून 3% पेक्षा कमी
चाचण्यांच्या क्षमतेत सातत्याने वाढ– एकूण 47.83 कोटी चाचण्या करण्यात आल्या
आर्थिक व्यवहार विषयक मंत्रिमंडळ समिती
आयडीबीआय बँक लिमिटेडच्या धोरणात्मक निर्गुंतवणूक आणि व्यवस्थापनावरील नियंत्रणाच्या हस्तांतरणाला केंद्रीय मंत्रिमंडळाची मंजुरी
नवी दिल्ली, 5 मे 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहारविषयक मंत्रिमंडळ समितीने, आयडीबीआय बँक लिमिटेडची धोरणात्मक निर्गुंतवणूक करण्यास आणि व्यवस्थापनावरील नियंत्रणाचे हस्तांतरण करण्यास तत्त्वतः मंजुरी दिली आहे. भारत सरकार आणि LIC अर्थात आयुर्विमा महामंडळ, अनुक्रमे किती समभागांची निर्गुंतवणूक करणार, हे या व्यवहाराची रचना ठरविताना रिसर्व्ह बँकेशी सल्लामसलत करून निश्चित केले जाईल.
सध्या भारत सरकार  आणि आयुर्विमा महामंडळ  यांच्याकडे मिळून आयडीबीआय बँकेच्या इक्विटीपैकी 94% पेक्षा अधिक भागाची  मालकी आहे. सध्या आयुर्विमा महामंडळ हे आयडीबीआय बँकेचे प्रवर्तक असून, भारत सरकार हे सहप्रवर्तक आहे.
'आयडीबीआय बँक लिमिटेडमधील समभागांची आणि भारत सरकारने सांगितलेल्या धोरणात्मक भागीदारीची विक्री, निर्गुंतवणुकीच्या माध्यमातून LIC करू शकते' अशा अर्थाचा ठराव LIC च्या मंडळाने पारित केला आहे. व्यवस्थापनावरील नियंत्रण सोडण्याच्या उद्देशाने आणि किंमत, बाजारपेठेची स्थिती, वैधानिक अटी आणि पॉलिसीधारकांचे हित लक्षात घेऊन याची कार्यवाही करता येऊ शकेल असे त्यात म्हटले आहे.
सदर बँकेतील भागभांडवल कमी करण्याचे जे नियमनात्मक बंधन LIC वर आहे, त्याला अनुलक्षूनच LIC मंडळाने हा निर्णय घेतला आहे.
धोरणात्मक खरेदीदाराने भांडवल ओतण्याबरोबरच, नवीन तंत्रज्ञान आणि व्यवस्थापनाची उत्तम तंत्रे आणावीत असे अपेक्षित आहे, जेणेकरून आयडीबीआय बँकेच्या व्यवसायाचा उत्तम विकास होईल आणि LIC तसेच सरकारच्या मदतीवर अवलंबून न राहता व्यवसायाची अधिक वृद्धी होईल. सरकारच्या समभागांच्या या धोरणात्मक निर्गुंतवणुकीतून उभा राहणारा पैसा नागरिकांच्या कल्याणाचे विविध सरकारी विकास कार्यक्रम राबविण्याकरिता उपयोगात आणला जाईल.S.Tupe/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
दिव्यांगाजनांसाठी रोजगार
नवी दिल्ली, 7 जानेवारी 2019
दिव्यांगजनांसाठी रोजगार पुरविण्याकरिता केंद्र सरकारने अनेक पावलं उचलली आहेत.
सरकारी आस्थापनात एकूण रिक्त पदांपैकी किमान चार टक्के जागा दिव्यांगांसाठी आरक्षित ठेवणं अनिवार्य आहे. खाजगी क्षेत्रातही दिव्यांगाना रोजगार मिळावा यासाठी सरकार प्रोत्साहनपर योजना राबवत आहे. सरकारी आणि खाजगी क्षेत्रातही दिव्यांगाना रोजगाराच्या अधिक संधी मिळाव्यात या दृष्टीने सरकारने दिव्यांगांच्या कौशल्य विकासासाठी राष्ट्रीय कृती आराखड्याची अंमलबजावणी केली आहे.
सरकारने अपंगांसाठी 42 विशेष रोजगार विनिमय केंद्र उभारली आहेत. केंद्रीय कामगार आणि रोजगार राज्यमंत्री संतोष कुमार गंगवार यांनी आज लोकसभेत एका लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 78
आरोग्य आणि कुटुंब कल्याण मंत्रालय
कोविड -19 विषयक ताजी माहिती
देशव्यापी कोविड प्रतिबंधक लसीकरण मोहिमेअंतर्गत आत्तापर्यंत 184.66 कोटी लस मात्रा देण्यात आल्या आहेत.
भारतातील उपचाराधीन रुग्णांची संख्या सध्या 13,013 आहे.
उपचाराधीन रुग्णांचे प्रमाण 0.03% आहे.
रुग्ण बरे होण्याचा दर सध्या 98.76% आहे.
गेल्या 24 तासांत 1,447 रुग्ण बरे झाले त्यामुळे बरे झालेल्या रुग्णांची संख्या वाढून 4,24,93,773 वर पोहोचली.
गेल्या 24 तासात 1,096 नवीन रुग्णांची नोंद झाली आहे
दैनिक पॉझिटिव्हिटी दर 
साप्ताहिक पॉझिटिव्हिटी दर 
आत्तापर्यंत एकूण 79.07 कोटी चाचण्या करण्यात आल्या. गेल्या 24 तासात 4,65,904 चाचण्या करण्यात आल्या.